“ባሳዩኝ ክብር እና በሰጡኝ እውቅና ከፍተኛ የሆነ ደስታ ነው የተሰማኝ” መስዑድ መሐመድ
በ2002 ክረምት ኤሌክትሪክን በመልቀቅ ኢትዮጵያ ቡናን ከተቀላቀለ በኋላ በአጨዋወቱ እና በመልካም ባህርዩ በክለቡ ተወዳጅ ከሆኑ ተጫዋቾች አንዱ መሆን የቻለው መስዑድ በ2003 ቡና የሊጉን ዋንጫ ሲያነሳ የቡድኑ አባል የነበረ ሲሆን ከ2007 ጀምሮም አምበል ሆኖ ያገለገለበትን ክለብ ለቆ ወደ ጅማ አባ ጅፋር ካመራ በኋላ በዛሬው ዕለት በተከናወነው የአዲስ አበባ ከተማ ዋንጫ ግማሽ ፍፃሜ ሁለቱ ክለቦች ሲገናኙ ከቀድሞ ክለቡ አቀባበል ተደርጎለታል። ወደፊት ወደ ኢትዮጵያ ቡና ተመልሶ በተለያዩ መንገዶች ለማገልገል ስላለው እቅድ የተጠየቀው መስዑድ ” እንግዲህ የወደፊቱ ምን እንደሚፈጠር አይታወቅም። አሁን ላለሁበት ክለቤ ጅማ አባ ጅፋርን ያለኝን ነገር መስጠት እፈልጋለሁ። ወደፊት የሚሆነውን አብረን እናያለን። ” ሲል መልሷል። 